cyanic-selkie/wikianc huggingface dataset:
Gjermund Karl Skaarud
Gjermund Karl Skaarud (født 10. august 1924, død ved skyting 6. september 1944 ved Trandumskogen) var en norsk elektrikerlærling fra Oslo, og sabotør og motstandsmann mot det nasjonalsosialistiske Tyskland.
Han var medlem av Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Skaarud under dekknavnet «Reidulf».
Skaarud ble i 1948 tildelt Krigsmedaljen post mortem for å ha kjempet og falt for Norges sak.
Monotone (programvare)
Monotone er et fritt og åpent programvareverktøy for distribuert versjonskontroll.
Monotone sporer revisjoner av datafiler, grupperer sett med revisjoner i forandringsgrupper, og sporer filhistorien på tvers av omdøpinger. Prosjektets fokus er på integritet snarere enn ytelse. Monotone er laget for distributert operasjon, og gjør mye bruk av kryptographiske primitiver for å spore filrevisjoner (via SHA-1 sikker hash) og å autentifisere brukerhandlinger (via RSA digitale signaturer).
Jan Lunde
Jan Lunde (født 18. januar 1889, død 30. august 1963 på Lørenskog) var en norsk tegner og tegneserietegner. Han var Bladkompaniets faste illustratør i en liten menneskealder. Lunde utdannet seg som tegner på egen hånd og hos Oscar Arnold Wergeland. Han var Norges første tegneserieskaper.
Lunde var en av de mest allsidige kunstnerne innenfor sin generasjon. Han begynte å tegne for Tyrihans allerede i 1914. Lunde skapte og tegnet det som blir regnet for å være første norske utgitte tegneserie; Pappa og Pjokken, som opptrådte i stripene til forlaget Bladkompaniet fra 1917. På slutten av første verdenskrig startet han vittighetsbladet Strips sammen med Rolf Kluge og løytnant Altree, en britisk krigsfange. De to andre trakk seg imidlertid snart ut av foretaket.
Fra mars 1922 var Lunde i flere tiår ansatt som fast tegner i Tyrihans, Tidsfordriv og Norske hjem. De tegneseriene Lunde tegnet for Bladkompaniet var Bekk og tvillingene (fra 1919), Eventyr i billeder (Norske folkeeventyr) (1922-1925), Den usynlige og hans hund (fra 1924) samt Dimpen og Dumpen (fra 1929). Disse seriene laget han samtidig og gjennom flere år. Enkelte av seriene ble trykt om igjen i bladene opp gjennom 1920- og 1930-tallet – Den usynlige og hans hund så sent som i 1937 i Vår tid, og en del av Norske Folkeeventyr i Nissens jul helt opp til 1960-tallet. Lunde overlot Bekk og tvillingene til tegneren Rolf Kluge i 1926.
I Ukemagasinet nummer 13-26 i 1937 tegnet han serien Hansen, med tekst av Sverre Vegenor. Lunde utførte også så godt som alle omslagene til Detektiv-magasinet i de åtte årene det ble forlagt av Johansen & Nielsen.
Etnografi
Etnografi (fra gresk ethnos, folk, og grafein, skrive) er benevnelsen på en vitenskapelig metode for å beskrive og sammenligne verdens ulike kulturer og samfunnstyper, ofte gjennom bruk av feltstudier.
På 1900-tallet skilte sosialantropologien seg ut som egen vitenskap fra etnografien. I Norge var Fredrik Barths etablering av sosialantropologien som eget fag ved Universitetet i Bergen vendepunktet.
Kjerstin Øvrelid
Kjerstin Marie Øvrelid (født 16. mars 1929 på Hitra, død januar 1989) var en norsk maler. Hun var kjent for sine poetiske blomsterbilder og skildringer av sjø og skjærgård, som oftest fra Holmesund utenfor Arendal hvor hun hadde sommersted.
Øvrelid var utdannet fra Kunstakademiet i Trondheim (1948-1949), Statens håndverks- og kunstindustriskole (1949-1950) og Statens kunstakademi under Aage Storstein og Jean Heiberg (1950-1953). I tillegg hadde hun bakgrunn fra Statens lærerskole i forming på Notodden (1953-1954) samt et opphold på École des Beaux-Arts i Paris (1957-1958).
Hennes malerier er blitt beskrevet som fargelyriske, med en lysmettet koloritt i rødgule, blå og grønne farger som inneholder mye hvitt. I tillegg til landskapsmalerier, malte hun portretter, interiører og stilleben. Øvrelid er representert i Nasjonalmuseet/Museet for samtidskunst i Oslo med maleriet Sommernatt fra 1963 og Hav og rød himmel fra 1978. Hun ble antatt 15 ganger ved Høstutstillingen i perioden 1959-1978, og seks ganger ved Sørlandsutstillingen i perioden 1970-1977. I tillegg deltok hun på en rekke separat- og kollektive utstillinger i inn- og utland.
Øvrelid var en del av en kunstnerkoloni som oppstod i etterkrigsårene på Flosta i Arendal kommune. Sammen med blant andre Ellen Iden, Ivar Jerven, Knut Monrad, Finn Strømsted, Bodil Cappelen, Finn Henrik Bodvin og Liv Nergaard dannet de kunstmiljø hvor de hentet inspirasjon fra natur og skjærgård. Seks av disse kunstnerne hadde på midten av sekstitallet en utstilling i Skien kunstforening under navnet «Flostakunstnerne».
Kjerstin Øvrelid var gift med billedkunstner Ivar Jerven.
Charlotte av Storbritannia
Prinsesse Charlotte (Charlotte Augusta Matilda; senere dronning av Württemberg; født 29. september 1766, død 5. oktober 1828) var et medlem av den britiske kongefamilien, og eldste datter av Georg III av Storbritannia. Hun giftet seg med Fredrik, hertug av Württemberg den 18. mai 1797, og da han ble kronet til konge av Württemberg i 1806, ble hun dronning.
Charlotte av Württemberg
Charlotte av Württemberg kan referere til:
Helge Olsen
Helge Olsen (født 27. juni 1917, død ved skyting 5. september 1944 ved Trandumskogen) var en norsk fyrbøterassistent fra Norderhov, og sabotør og motstandsmann mot det nasjonalsosialistiske Tyskland.
Olsen var hjemmehørende i Svingheim nederst i Knestanggrenda, og medlem av motstandsgruppen Vågårdsgruppa. Det var en undergruppe av Osvald-gruppen, som fra 1941 ble ledet av sjømannen Asbjørn Sunde.
Vågårdsgruppa var forankret i Vågårdsbygda, beliggende nord for Hønefoss. Gruppen holdt sprengningskurs, blant annet ved Øyangen, der Olsen deltok. Han deltok også i aksjonen mot Hvalsbrua over Randselva 6. juni 1944. Sprengningsforsøket av brua ble betegnet som mislykket. Kun noen sviller ble skadet, mens skinnegangen var like hel. Bare forladningen hadde gått av.
Den 7. juni 1944 aksjonerte tyskerne over store deler av Ringerike. Olsen som bodde på hybel på Hønen gård, ble arrestert i Øyabakken da han var på vei på sykkel til jernbanestasjonen. Kilden til informasjon om Olsens deltakelse i Vågårdsgruppa kan ha vært en motstandsmann som sprakk under tortur.
Olsen ble ifølge noen kilder arrestert 7. juni, mens andre kilder tidfester arrestasjonen til 9. juni 1944. Etter arrestasjonen ble han bragt til Akershus festning. Den 5. september 1944 ble han overført til Victoria Terasse, etter at han kort tid i forveien var meddelt dødsdom. Samme dag ble han bragt videre til Trandumskogen, og der henrettet.
Olsen er gravlagt i Norderhov.
Afghanistan under Sommer-OL 2008
Afghanistan under Sommer-OL 2008. Fire sportsutøvere, tre menn og én kvinne fra Afghanistan deltok i to sporter, friidrett og taekwondo under Sommer-OL 2008 i Beijing. Afghanistan kom på delt 80.-plass med en bronsemedalje, det var forøvrig nasjonens første olympiske medalje. Taekwondoutøveren Nesar Ahmad Bahave var landets flaggbærer under åpningsseremonien.
30px|Taekwondo Taekwondo
Menn
FTPS
FTPS (FTP Secure) er en utvidelse av FTP som introduserer kryptering vha SSL/TLS. Krypteringen kan sikre både dataoverføringer og innloggingsprosedyrer, og muliggjør i tillegg toveis autentisering, av bruker mot tjeneste og tjeneste mot bruker.
Opprinnelig ble to varianter av sikker FTP spesifisert i RFC 2228: Implisitt, som etablerer krypterte forbindelse automatisk, og eksplisitt, der krypteringen startes med eksplisitte kommandoer. Førstnevnte forutsetter en server som lytter på en annen port (990) enn den vanlige FTP-server porten (21). Dermed blir FTP og FTPS i praksis separate tjenester. Den eksplisitte varianten utvider i stedet kommandorepertoaret i FTP og bevarer på den måten full bakover-kompatibilitet. Den implisitte varianten ble over tid funnet lite hensiktsmessig og ble droppet i RFC 4217 (2007).
Med eksplisitt FTPS (som noen ganger kalles FTPES) vil klienten innledningsvis spørre serveren om kryptering er tilgjengelig – med AUTH TLS kommandoen. Deretter forhandler partene om videre detaljer. Klienten kan avslutte umiddelbart dersom kryptering er obligatorisk. Likeledes kan serveren forlange kryptering og avslutte dersom tjenere ikke ber om eller håndterer krypteringen. Den opprinnelige oppkoblingen mellom klient og tjener er ikke kryptert.
Fordeler
Det finnes flere alternative mekanismer for sikker filoverføring i TCP/IP-baserte nettverk. Fordelene med FTPS er:
Tarraschforsvaret
Tarraschforsvaret er en sjakkåpning som begynner med 1.d4 d5 2.c4 e6 3.Sc3 c5, selv om hvit ofte spiller Sf3 i tredje trekk og så følger opp med Sc3. Det er en av variantene til dronninggambit.
Med ...c5 setter svart krav på sentrumsterreng. Etter at hvit spiller cxd5 og etter hvert dxc5 vil svart bli sittende med en isolert bonde i d-linjen. Denne bonden kan være svak siden den ikke kan forsvares av andre bønder, men den gir også svart ganske fritt spill og et fotfeste i sentrum.
Åpningen er oppkalt etter den tyske mesteren Siegbert Tarrasch. Dette var hans yndlingsforsvar mot 1.d4 og han gikk ganske langt i å støtte den. I boken Die moderne Schachpartie gikk han faktisk så langt at han satte spørsmålstegn ved alle andre forsvar enn Tarraschforsvaret for å markere at de var mindreverdige. (F.eks 1.d4 d5 2.c4 dxc4? og 1.d4 d5 2.c4 e6 3.Sc3 Sf6?.) Tarrasch likte mobiliteten Tarraschforsvaret ga, men flere andre mestere var bekymret for den potensielt svake d-bonden.
Neohyphus semivelutinus
Neohyphus semivelutinus er en bille som hører til gruppen hornbiller i familien skarabider (Scarabaeidae).
Tarraschforsvaret
Forsvaret regnes som sunt og fullt spillbart. Selv om svart ikke klarer å utnytte mobiliteten og havner i et sluttspill med en isolert bonde, så er det ofte stadig en del remissjanser.
Hvits vanligste oppsett mot Tarrasch er med g2-g3 og en løper på g2. Dette setter press på den d5-bonden og ved å spille ...c5 har ikke svart lenger mulighet for å dekke opp diagonalen med ...c6.
Neohyphus semivelutinus
Utseende
En middelsstor (ca. 25-30 millimeter), blankt brun til svart hornbille. Hannene mangler horn på hodet, men utmerker seg ved at fotleddene og særlig klørne på frambeina er sterkt forstørret. Oversiden er blank, hårløs og middels kraftig punktert. Pronotum er blankt, fint med tydelig og spredt punktert.
Levevis
Lite ser ut til å være kjent om biologien til denne slekten.
Tarraschforsvaret
Varianten 1.d4 d5 2.c4 e6 3.Sc3 Sf6 4.Sf3 c5 5.cxd5 Sxd5 kalles Semi-Tarrasch. Ulikt vanlig Tarrasch, har ikke svart en isolert bonde, men hvit får en terrengfordel.
Neohyphus semivelutinus
Utbredelse
Arten er utbredt på Sulawesi) og Filippinene.
Fullback (amerikansk fotball)
En fullback (FB) er en posisjon i angrepets backfield i amerikansk fotball, og er en av to running back-posisjoner sammen med halfback. Fullbacks er vanligvis større enn halfbacks, og i de fleste angrepssystemer er arbeidsoppgavene deres fordelt på å løpe med ballen, ta imot pasninger, og blokkere både for quarterbacken og andre running backs.
Flere av de bedre runnerne i amerikansk fotballs historie har vært fullbacks, inkludert Jim Brown, Marion Motley, Jim Taylor, Franco Harris, Larry Csonka, John Riggins, Christian Okoye og Levi Jackson. Mange av disse ville i nyere tid blitt sett på som halfbacks på grunn av deres posisjon som lagets primære runner; de var i hovedsak oppført som fullbacks på grunn av størrelsen sin og det var sjeldent at de blokkerte, som moderne fullbacks. Eksempler på spillere som har utmerket seg i den moderne fullback-rollen, med løp, mottakelser og blokkering, inkluderer Mike Alstott, William Henderson, Daryl Johnston, Kyle Juszczyk, John Kuhn, Le'Ron McClain, Lorenzo Neal, Marcel Reece og Leonard Weaver.
Historie
Før T-formasjonen ble introdusert på 1940-tallet brukte de fleste lag fire offensive backs, oppstilt bak offensive linen, på alle plays: en quarterback, to halfbacks og en fullback. Quarterbacks startet en fjerdedel av avstanden mellom scrimmagelinjen og fullbacken fra offensive linen, halfbacks stod på hver sin side på midtpunktet mellom fullback og offensive linen, og fullbacken stod da lengst bak av angrepsspillerne.
Ettersom at idretten utviklet seg og flere formasjoner ble introdusert vokste halfbacks (da ofte kun én istedenfor to) frem som backen som tok de fleste løpene. "Halfback" ble også synonymt med "running back". Formasjoner utviklet seg til å foretrekke å plassere fullbacken, som var den backen som var best til å blokkere, nærmere scrimmagelinjen enn running backen. Denne blokkerende backen beholdt navnet fullbacken til tross for at de var oppstilt nærmere offensive linen enn halfbacken. Ordet "halfback" ble brukt mindre, og erstattet med mer beskrivende navn som "tailback" eller bare "running back".
Når quarterbacken er under center i moderne amerikansk fotball stiller fullbacken seg vanligvis opp direkte bak quarterbacken og foran halfbacken eller tailbacken. Fullback-posisjonen har sett mindre bruk i nyere tid, og i 2016 var det kun 17 spillere som var fullbacks på fulltid. Trenden kan spores til at lag foretrekker pasningsspill, lag foretrekker én running back og én tight end, og bruken av H-backs.
Karakteristikker
Fullbacks er vanligvis kjent for å ha lavere hastighet og mindre smidighet, og er istedenfor fysisk sterke. I NFL i moderne tid blir fullbacks i hovedsak brukt som en ledende blokkerer som gjør det mulig for running back å komme seg inn i forsvarets secondary, men kan også til tider selv løpe med ballen. Tidlig på 2000-tallet blukte flere av lagene i NFL blokkerende fullbacks, som Tony Richardson, Vonta Leach og Lorenzo Neal, til stor suksess. Disse blokkerte for noen av tiårets beste running backs. Senere valgte enkelte lag bort posisjonen helt, til fordel for en tight end, h-back eller en ekstra running back.
I dag er det flere kjente fullbacks i NFL, inkludert C.J. Ham, Andy Janovich, Jamize Olawale, Reggie Gilliam, James Develin, Patrick Ricard, Alec Ingold, Bruce Miller, Patrick DiMarco, Anthony Sherman, Kyle Juszczyk og Keith Smith. Til tross for at de heller sjeldent får løpe med ballen har noen fullbacks ledet ligaen på løp, som Le'Ron McClain som ledet Baltimore Ravens på løp i 2008 og Tony Richardson som ledet Kansas City Chiefs på løp i 2000. Tidligere Browns running back Peyton Hillis startet sin karriere i NFL som fullback før han ble konvertert til en halfback.
Blokkering
Selv om de teknisk sett er en running back, blir fullbacks i angrep i det 21. århundret i hovedsak verdsatt for sin blokkering. De mest vanlige og simple løpene, dive og blast, bruker begge en fullback som hovedblokkerer for å lage et hull for halfbacken. i flexboneformasjonen kan fullbacken (noen ganger referert til som B-back) brukes som hovedløperen.
I mange andre angrepssystemer blir fullbacken brukt som en receiver, især når forsvaret blizer. I enkelt plays bruker noen lag en defensive lineman som berettiget mottaker oppstilt som fullback ("Jumbo" eller "Heavy Jumbo") eller som tight end på mållinjen. Spillere som ofte har blitt oppstilt som fullbacks inkluderer Haloti Ngata, Dontari Poe, Jared Allen med Kansas City Chiefs, Richard Seymour med New England Patriots og Isaac Sopoaga med San Francisco 49ers, mens Dan Klecko og Nikita Whitlock har spilt både som defensive tackle og fullback. Defensive tackle William "The Refrigerator" Perry scoret en touchdown i Super Bowl XX fra fullbackens posisjon.
Innbyttere
De fleste lagene i NFL har ikke en fullback på benken, med noen få unntak. Rollen kan fylles av en reserve, en tredje eller fjerde tight end, eller større og mindre brukte running backs. Defensive tackle har også en sjelden gang blitt brukt som fullbacks (mest kjent er William "The Refrigerator" Perry og Kyle Williams); dette gjøres vanligvis når angrepet er ved mållinjen, hvor en defensive tackles størrelse og styrke kan være en fordel mot et staut forsvar. I moderne angrep kan fullbacks i I-formasjonen flyttes til en 2-TE-formasjon eller H-back-formasjon, som betyr at en running back eller tight end kan effektivt fylle rollen.
Hermann Hirt
Hermann Hirt (født 19. desember 1865 i Magdeburg, død 12. september 1936 i Gießen) var en tysk indoeuropeist.
Liste over byer i Angola
Dette er en liste over byer i Angola.
Hermann Hirt
Hirt studerte sammenlignende indoeuropeisk språkvitenskap under junggrammatikerne Karl Brugmann, August Leskien, Friedrich Zarncke og Eduard Sievers ved universitetet i Leipzig og universitetet i Freiburg im Breisgau. Fra 1912 til sin død var han professor for sanskrit og sammenlignende språkvitenskap ved universitetet i Gießen. Han bidro særlig til kunnskapen om aksent- og avlydsforhold i urindoeuropeisk. Hans Indogermanische Grammatik utkom i syv bind mellom 1921 og 1927.
Liste over byer i Angola
Det største sammenhengende byområde i Angola er Luanda som har 3 661 845 innbyggere (1. januar 2005). Dermed befinner rundt 30% av landets befolkning seg i hovedstadsregionen.
Quartu Sant’Elena
Quartu Sant'Elena (sardisk: Cuàrtu Sant'Alèni) er en italiensk kommune i Storbyområdet Cagliari i regionen Sardinia. Den har 70 962 innbyggere og ligger rundt 6 meter over havet.
Prix du Jury
Prix du Jury (Juryprisen) er en utmerkelse som deles ut på Filmfestivalen i Cannes. Vinneren utnevnes av en jury og velges fra festivalens hovedprogram. Den anses å være mindre prestisjefylt enn de andre store prisene, Gullpalmen (Palme d'Or) og Juryens store pris (Grand Prix).
Fra 1951 til 1966 het utmerkelsen Grand Prix Spécial du Jury og var det nest mest ansette premien på festivalen. I 1967, byttet den andre utmerkelsen, Grand Prix, navn till Grand Prix du Jury og førstnevnte utmerkelse ble fjernet. To år senere, i 1969, ble Prix Jury avskilt fra Grand Prix og siden da har begge blitt utdelt. I 1946 fantes også en premie som bare ble utdelt én gang, Prix international du jury, som filmen Kampen om jernbanene av René Clément vant.
Stigmella salicis
Stigmella salicis er en sommerfugl som tilhører familien dvergmøll (Nepticulidae). Den har larver som minerer i bladene på selje. Den er utbredt over hele Norge.
Utseende
En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er gråbrune, uten noen påfallende glans. Forvingen har et, ofte utydelig, lyst tverrbånd. Bakvingen er lyst gråbrun.
Levevis
Larvene lever i bladene på selje (Salix caprea). Arten har to generasjoner hvert år i den sørlige delen av Norden, de voksne møllene flyr henholdsvis i mai-juni og i august. Lengst nord i utbredelsesområdet har den bare én generasjon hvert år.
Utbredelse
Arten er utbredt i det meste av Europa. I Norge er den utbredt over hele landet.
H-back
H-back er en angrepsposisjon i amerikansk fotball. H-backen stiller seg opp omtrent som en tight end men er et lite stykke bak scrimmagelinjen og telles dersom som en av angrepets fire "backs". Selv om navnene er like må ikke h-back blandes med halfback eller running back, som refererer til posisjoner hvis hovedoppgaver er å løpe med ballen fra backfieldet. I National Football League (NFL) var det Washington Redskins under hovedtrener Joe Gibbs som populariserte posisjonen da han lbrukte et system med to tight ends. Posisjonen fikk navnet F-back da den ble brukt i Norv Turners angrepssystem senere. Posisjonen har flere likheter med en slotback.
Navn
Navnet H-back kan være forvirrende, da de sjelden løper med ballen som running backs gjør; H-back er istedenfor mer lik en tight end. Navnet stammer fra noter i playbooken da posisjonen ble utviklet. Under Joe Gibbs' system ble standarden hvor tre receivere og tre backs er berettigede mottakere satt. De tre receiverne, split end, tight end og flanker, ble markert med "X", "Y" og "Z" på diagrammer for plays. De tre backene, quarterback, halfback og fullback, ble markert med "Q", "H" og "F". Gibbs' innovasjon var å flytte en av backene nærmere scrimmagelinjen, hvor han kunne spille som en ekstra tight end. Da systemet ble utviklet var Redskins' beste running back John Riggins, en fullback. Ettersom at Riggins og quarterback Joe Theismann var absolutt nødvendige for laget på den tiden, fjernet han den mindre brukte halfbacken til fordel for en ekstra tight end. Markeringene forble; denne nye tight enden fikk symbolet "H" på diagrammer, som er opphavet for posisjonens navn. H-backs må ofte være allsidige; som et medlem av backfieldet kan de stilles opp som en ledende blokkerer under løp. H-backen skal også fylle de samme rollene som en tradisjonell tight end, og kan ta imot pasninger over midten og blokkere under pasnignsspill om nødvendig.
Washington Redskins
I Washington Redskins' angrepssystem mellom 1980-tallet og 2000-tallet måtte H-backen blokkere, beskytte quarterbacken og kunne ta imot pasninger. Til sammenligning ble tight enden i hovedsak brukt som en ekstra blokkerer på offensive linen. H-backen kan stille seg opp i backfieldet, på scrimmagelinjen, eller være in motion. Ettersom at posisjonen er såpass kompleks må H-backen ha god kjennskap til angrepet. Posisjonen, og angrepssystemer med to tight ends generelt, ble utviklet av Gibbs som en direkte respons til Lawrence Taylor, New York Giants' dominerende linebacker. Som Gibbs selv sa, «We had to try in some way have a special game plan just for Lawrence Taylor. Now you didn't do that very often in this league but I think he's one person that we learned the lesson the hard way. We lost ball games.»
Annen bruk
Angrepsformasjoner som bruker en H-back er uvanlige i profesjonell amerikansk fotball i dag. De siste eksemplene på profesjonelle lag som bruker H-backs er Cleveland Browns mellom 2001 og 2004 under hovedtrener Butch Davis, og Chicago Bears i 2010 under offensive coordinator Mike Martz, hvor Brandon Manumaleuna holdt posisjonen. Cincinnati Bengals under hovedtrener Marvin Lewis har brukt Ryan Hewitt og til tider Jake Fisher som H-backs siden 2014. Aaron Hernandez, tidligere spiller for New England Patriots, som i hovedsak var tight end spilte også som H-back eller wide receiver når Rob Gronkowski også var på banen. Chris Cooley florerte som H-back i Joe Gibbs' angrep for Washington Redskins.
Robert Abbe
Robert Abbe (født 1851, død 1928) var en amerikansk kirurg og radiolog. Han ble født i New York og fikk sin utdannelse ved College of the City of New York og Columbia University.
Marcus’ Children
Marcus' Children (også kjent som Social Living) er reggae-bandet Burning Spears album fra 1978. Albumet ble produsert av Winston Rodney (Burning Spear) og Karl Pittersen. Alle sangene er skrevet av Winston Rodney. Winston Rodney har fått mange profilerte «rockers» til å spille på denne plata, som for eksempel Aston «Familyman» Barrett, Leroy «Horsemouth» Wallace og Earl «Chinna» Smith. Plata er veldig samfunnsengasjert og er like aktuell i dag som på 1970-tallet med tanke på systemet og klassesamfunnet.
H-back
Annen bruk
Lag på high school eller college-nivå bruker til tider formasjoner med en H-back, men vanligvis kun om de har både gode talenter og dybde i tight ends og fullbacks. Brigham Young University er for eksempel tradisjonelt solide på tight ends, og Cougars har ofte brukt H-back for å kunne plassere sine beste spillere på banen. I 1996-sesongen brukte BYU H-back på omtrent alle plays, for å maksimere spilletiden for Chad Lewis og Itula Mili. I nyere tid valgte Wisconsin Badgers å bruke H-backs, med gode resultater, med Owen Daniels, Travis Beckum, Garrett Graham og Lance Kendricks, som alle spilte i NFL. I 2011 brukte Houston Texans to av disse tidligere H-backene, Owen Daniels og Garrett Graham, som tight ends, og konverterte sin tidligere tight end James Casey til H-back. Oregon Ducks eksperimenterte med to H-backs så sent som i 2011 under BCS National Championship Game. Tidligere quarterback for Ohio State Braxton Miller har også i nyere tid blitt brukt i posisjonen, hvor han har løpt jet sweeps og under pasningsspill.
Helge Hurum
Helge Hurum (født 1. august 1936) er en norsk jazz-musiker (saksofon, fløyte), komponist, arrangør og orkesterleder, kjent for å ha ledet flere av landets ledende storband, som Universitetet i Oslos storband (1969–74), Radiostorbandet (med Thorleif Østereng, 1970-90), sitt eget Helge Hurum Storband (1965–70), med Clark Terry (Montreux Jazz Festival, 1971), EBU's storband (1973), Chateau Neuf storband og i den senere tid, Oslo Storband.
Hurum var utdannet ved Norges musikkhøgskole, og har ellers et utstrakt autodidakt virke innen komposisjon blant annet for Oslo-Filharmonien (Concentus ad Libitum, 1979), samt for ulike korps og orkester. Hans Fata Morgana (1984) og Canto for Solo Piccolo og Strykekvartett (1985) ble kåret til «Årets verk» av NOPA. Verket Vind fer vide fikk førstepris av EBU (1987). Likeså med konsertmarsjen Blåsere i høyfjellet i 1985. Hans Peer Gynt suite ble fremført på Vinter-OL på Lillehammer (1994), og nå senest fremført av Oslo Storband (der Hurum også er leder) og Elin Rosseland, til Oslo Jazzfestival (2006) i anledning Ibsenåret. Han har også en betydelig verksliste med kammermusikk for blåseinstrumenter. En rekke korps og ensembler har gjort innspillinger av hans musikk.
Han ga ut platene Opus (1982) og Fata Morgana (NOPA, 1987). Som musiker kan nevnes at han spilte fløyte til Pompel og Pilt, og deltok som fløytist i bandet Convivium (1969–) som ga ut Convivium (1971). Hurum har med jevne mellomrom fremført sine egne komposisjoner med sine ensembler ved jazzfestivalene i Kongsberg og Molde og ved Montreux Jazz Festival i 1971. I Montreux opptrådte han med Clark Terry Big Band i 1970 og ledet Den europeiske kringkastingsunions Storband i 1973 med sitt eget bestillingsverk This Time Oslo.
I tillegg til et stort antall komposisjoner for jazzensembler, har Hurum laget flere større verk. I 1976 komponerte han Tre akter for korps, et bestillingsverk/pliktnummer for NRK til NM for janitsjar. Komposisjonen Pulsare var bestillingsverk/pliktnummer til NM i 2001. Jazzmessen Hear Thou Our Prayr ble komponert på bestilling fra O.R. Antonsen ved Toneheim Folkehøgskole. Verket ble urfremført med den engelske sangruppen Swingle Singers i 1978. Concentus ad libitum for jazzkvintett og symfoniorkester bør også nevnes som et av hans mest kjente komposisjoner. Verket ble urfremført med Oslo Filharmonien og Jan Garbarek som solist i 1979. For Det Norske Teateret og Riksteateret skrev Hurum musikken til teaterforestillingene Georg sit du godt, Jungelens herre og Jorden rundt på 80 dager. I 1992 utga OPUS 82 en innspilling med musikk av Helge Hurum. Bestillingsverket Vind fer vide for blandet kor og korps, er valgt som tittel på utgivelsen. Samme år skrev han også Tellus, et bestillingsverk til musikklinjen ved Foss videregående skole. I 1994 arrangerte han Edvard Griegs Peer Gynt Suite for storband og solister. Dette arrangementet ble opprinnelig skrevet i anledning OL på Lillehammer og ble fremført under åpningen av fjellhallen på Gjøvik og senere under de olympiske leker på Maihaugen. I 2008 arrangerte han en konsertutgave av Johan Halvorsens musikk til Reisen til julestjernen for symphonic band.
Diskografi
Utgivelser der Hurum medvirker som komponist.
Kaja Ziomek
Kaja Ziomek (født 3. august 1997) er en polsk skøyteløper.
Hun representerte Polen under Vinter-OL 2018 i Pyeongchang, hvor hennes beste resultat var nummer 25 på 500 meter.
Personlige rekorder
Oppdatert pr 18. mars 2022.
Sammenlagt i Verdenscupen i hurtigløp
Oppdatert etter sesongen 2021/22. Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Elisabeta Goloșie
Elisabeta Goloșie (født 20. juni 1936) er en rumensk volleyballspiller.
Galina Tsjistjakova
Galina Valentinovna Tsjistjakova (russisk: Галина Валентиновна Чистякова, slovakisk: Galina Čisťakovová; født 26. juli 1962 i Izmail, Ukrainske SSR, Sovjetunionen) er en sovjetisk-slovakisk friidrettsutøver (lengdehopper) som innehar verdensrekorden i lengdehopp.
Tsjistjakovas gjennombrudd kom i 1985 da hun vant gull i innendørs-EM i Athen med ett hopp på 7,01 meter. Året etter deltok hun i EM i Stuttgart, der hun hoppet 7,09 og tok sølvmedaljen bak tyske Heike Drechsler.
Under innendørs-EM 1987 i franske Liévin ble hun igjen slått av Drechsler, og tok sølvmedaljen med et hopp på 6,89. Hun deltok også under VM 1987 i Roma der hun ble nummer fem etter et hopp på 6,99.
I 1988 deltok hun i innendørs-EM i Budapest, der hun 7,24 og fikk en ny sølvmedalje, igjen med Drechsler på toppen av seierspallen. 11. juni samme år hoppet hun 7,52 under et stevne i Leningrad, 7 cm lengre enn den daværende verdensrekorden som Drechsler og Jackie Joyner-Kersee innehadde. Hoppet gjorde henne til favoritt foran OL 1988 i Seoul, men der måtte hun nøye seg med bronsemedaljen, slått av Drechsler og Joyner-Kersee.
I 1989 vant hun både innendørs-VM og innendørs-EM. Dette året hoppet hun også lengre enn gjeldende verdensrekord i tresteg (14,52), et resultat som IAAF imidlertid ikke har godkjent som rekord.
Hennes siste mesterskap ble innendørs-EM 1990, der hun tok gull i både lengde og tresteg. I 1990 gjennomgikk hun en kneoperasjon, og oppnådde aldri de samme lengdene som tidligere. Etter Sovjetunionens fall byttet hun statsborgerskap til slovakisk.
Freden i Wien
Freden i Wien var en fredsavtale inngått mellom Keiserdømmet Østerrike, Kongeriket Preussen og kongeriket Danmark i Wien 30. oktober 1864. Fredsavtalen gjorde slutt på den andre slesvigske krig og medførte at Danmark mistet 40 % av sitt areal. Hertugdømmet Slesvig ble overført til Preussen og Holsten til Østerrike. Uenighet om administreringen av disse to provinsene førte senere til den østerriksk-prøyssiske krig.
Nordslesvig ble i 1920 gjenforent med Danmark etter en folkeavstemning.
Bracheocentrus
Bracheocentrus er en slekt av biller som hører til familien trebukker (Cerambycidae). Slekten omfatter bare én kjent art.
Utseende
En stor (ca. 40 millimeter), avlang, rødbrun trebukk. Kjevene er noe forlengede. Antennene er omtrent så lange som halve kroppslengden. Pronotum er blankt i midten, kledt med gule hår på sidene, med to kraftige, skarpe pigger på hver side. Dekkvingene er parallellsidige med avrundede "skuldre", uten punktrader eller opphøyde ribber.
Utbredelse
Arten er utbredt i Sentral-Afrika.
Penshurst (andre betydninger)
Penshurst kan vise til:
Jostein Stordahl
Han fikk sitt handikapp i en togulykke i 1983, der han falt under et tog, og måtte amputere høyre bein over kneet og avkorte venstre fot med 12 cm.
Tanja Hansen
Tanja Karina Hansen (født 11. september 1973) er en norsk forretningskvinne og tidligere pornoskuespiller fra Jessheim.
Hansen begynte som stripper i barer i Oslo i 1990-årene, men gikk i 1996 over til å spille i, og etter hvert produsere, pornofilmer. Hun skal ha medvirket i over 20 filmer. Hansen har siden blant annet vært redaktør for de pornografiske bladene Lek og Cocktail, samt drevet klesbutikk i kjøpesenteret Tista ved elven Tista i Halden.
Hansen har tidvis vært bosatt i Spania og Sverige, men bor nå i Halden.
I filmer er hun ofte kreditert som Tanya Hansen.
Referanser
<References/>
Elina Risku
Elina Risku (født 7. mars 1992) er en finsk skøyteløper.
Hun representerte Finland under Vinter-OL 2018 i Pyeongchang, hvor hennes beste resultat var nummer 28 på 500 meter.
Assemini
Assemini (sardisk: Assèmini) er en italiensk kommune i Storbyområdet Cagliari i regionen Sardinia. Den har 26 818 innbyggere og ligger rundt 6 meter over havet.
Europamesterskapet i baseball
Europamesterskapet i baseball ble arrangert første gang i 1954 i Belgia.
Mesterskapet blir arrangert av Confederation of European Baseball.
Askese
Askese har historisk blitt praktisert i mange religiøse tradisjoner, inkludert kristendommen, islam, hinduismen, buddhismen, og jainismen. De som praktiserer askese innenfor disse religionene unngår eller skyr verdslige gleder og henvender seg til et avholdende livsstil i søken etter religiøs forløsning, eller forsoning eller åndelighet. Innenfor hinduismen blir ordet ofte bruk synonymt med fakir. Under kjente asketer finner vi blant annet Siddharta Gautama, den øverste Buddha. Innen kristendommen praktiserte særlig Frans av Assisi og hans tilhengere ekstreme asketiske handlinger.
Romain Rambier
Romain Rambier (født 29. august 1981 i Montpellier) er en fransk profesjonell fotballspiller. For øyeblikket spiller han i Championnar National for Évian Thonon Gaillard FC.
Han spilte i Segunda División for Racing de Ferrol og i Ligue 2 for FC Libourne-Saint-Seurin.
Prinsesse Charlotte av Württemberg
Charlotte av Württemberg (Friederike Charlotte Marie), i Russland også kalt Elena Pavlovna, født 9. januar 1807 i Stuttgart, død 2. februar 1873 i Stuttgart, var en tysk prinsesse av Kongedømmet Württemberg. Hun var datter av fyrst Paul av Württemberg og Charlotte av Saxe-Hildburghausen. I 1824 ble hun erkehertuginne i Russland etter å ha giftet seg med erkehertug Mikhail Pavlovitsj av Russland.
Mikhail Pavlovitsj var i hovedsak opptatt av hæren, og tilbrakte lite tid med henne. De fikk likevel fem barn sammen, av hvilke to døde i svært ung alder og to til døde før de hadde fylt 21. Bare ett barn giftet seg og fikk barn selv. Charlotte tilbrakte mye av tiden ved å arrangere salonger der man diskuterte de nye, liberale politiske retningene, og ekteparets hus ble et av de sosiale og kulturelle sentrene i St. Petersburg.
Da ektemannen hennes døde. begynte Charlotte med veldedig arbeid, inkludert å trene opp sykepleiere til Krimkrigen. Hun hjalp til med opplæring av 165 sykepleiere. Senere hjalp hun til med Røde Kors i Russland.
Don’t Bother Me
«Don't Bother Me» var den første sangen som George Harrison skrev alene. Den ble innspilt med The Beatles den 11. og 12. september 1963. Første gang utgitt på gruppens andre UK-album With The Beatles samme år.
Harrison skrev sangen mens han var syk sengeliggende på et hotellrom i Bournemouth, England, hvor The Beatles spilte noen konserter i løpet av sommeren 1963. Harrison har aldri vært stolt over sitt første forsøk som låtskriver. Ved en anledning uttalte han: «Det var ganske fjollete sang. Jeg glemte hele greia straks den var innspilt og på albumet.» Han betraktet sangen som en ren øvelse for å se om han var istand til å skrive en sang eller ikke. «I det minste viste den meg at det eneste jeg trengte å gjøre var å fortsette å skrive sanger, og at jeg før eller siden kunne komme til å skrive noe som var bra.»
Den triste stemningen og ulykkelige teksten «So go away and leave me alone, don’t bother me» var uvanlig for Beatles-sanger på denne tiden, men skulle bli karakteristisk for enkelte av Harrisons sanger. Sangen går hovedsakelig i moll, og er gitt et fyldig lydbilde ved at vokalen er doblet, tett spill på rytmegitarer og intenst tempo på tromming. De forseggjorte rytmefigurene gir sangen en latinamerikansk klang ved dens «stopp-tiden»-struktur.
«Don't Bother Me» er blant sangene som blir framført i filmen A Hard Day's Night. Den blir spilt i en scene hvor The Beatles danser på en nattklubb, mens Pauls bestefar gambler et annet sted.
Tidlige Harrisongs
Harrison mottok kreditering for to tidligere sanger, «In Spite of All the Danger» (McCartney/Harrison) og «Cry for a Shadow» (Harrison/Lennon). Begge er blitt innspilt av The Beatles, men «In Spite of All the Danger» ble først utgitt offisielt i 1995 på Anthology 1-samlingen. Ettersom den første sangen i all hovedsak var komponert av Paul McCartney, og den andre nærmest var å betrakte som en pastisj over The Shadows, blir «Don't Bother Me» regnet som George Harrisons aller første selvstendige komposisjon. Slik omtalte han også selv «Don't Bother Me» som sitt tidligste forsøk som låtskriver.
Sergej Beljavskij
Sergej Ivanovitsj Beljavskij (russisk: Сергей Иванович Белявский, født, død 13. oktober 1953) var en russisk/sovjetisk astronom.
Han ble født i St. Petersburg og var medlem av Det sovjetiske vitenskapsakademi. Hans arbeidsfelt omfattet astrofotometri, astrometri og studiet av variable stjerner. Han døde i Leningrad.
Han oppdaget 36 asteroider, og også kometen C/1911 S3 (Beljavskij) som kunne ses med det blotte øye. To av asteroidene han oppdaget ble oppkalt etter nordmenn 853 Nansenia og 1065 Amundsenia.
Han observerte fra Simeiz-observatoriet på Krim. Mellom 1937 og 1944 var Beljavskij direktør for Pulkovo-observatoriet, hvor han etterfulgte Boris Gerasimovitsj.
Dødvann
Dødvann er en fenomen knyttet til et skips fremdrift i stratifiserte (lagdelte) vannmasser.
I seilskutetiden var dette et større problem enn i dag, da skipene kunne miste så mye fart at manøvrering ble vanskelig. Fenomenet er vanlig nær elvemunninger, der utstrømmende ferskvann blir liggende over saltvann. I saltvannet kan det da danne seg bølger som ikke er synlige på overflaten, men er store nok til å sinke skipene betydelig. I antikken la man skylden på sugefisk. I slaget ved Aktium stanset Marcus Antonius' flaggskip brått, og man fant en sugefisk festet til skroget. Det samme opplevde Caligula på vei fra Antium til Astura. I dag vet vi at fartøyene var havnet i dødvann, men Plinius den eldre forteller om fisken at den hindrer skip i å komme frem, og at en mikstur av sugefisk derfor ble benyttet til å dempe altfor heftig forelskelse, til å trekke juridiske prosesser i langdrag, og til å stoppe aldringen hos kvinner. Også Rabelais og Edmund Spenser omtaler fenomenet med sugefisk, når vi i dag vet at det i virkeligheten dreide seg om dødvann.
Den norske polfareren Fridtjof Nansen var den første som beskrev dødvann etter å ha vært utsatt for fenomenet under Framekspedisjonen i august 1893 ved Nordenskjoldøyene nær Tajmyrhalvøya.
Pachyrhynchus
Pachyrhynchus er en slekt av ofte ganske fargerike snutebiller.
Utseende
Middelsstore, ovale, svarte snutebiller med kort, bred snute. De rundede og hvelvede dekkvingene har gjerne fargesterke tegninger med bånd eller flekker i rosa, rødt, metallisk grønt eller blått.
Levevis
De voksne billene finnes ofte på bladene av ulike busker og trær.
Utbredelse
Gruppen er utbredt i Sørøst-Asia med særlig mange arter på Filippinene.
Pomorie
Byen er blant annet preget av turistvirksomhet, også på grunn av sin gjørmeterapi. Byen to kirker fra det 18. og 19. århundre i tillegg til klosteret St. Georigi fra det 17. århundre.
Pomorie-sjøen er adskilt fra havet av en lang, tynn landstripe, og tiltrekker seg flere sjeldne fuglearter.
Byen ligger 18 km fra Nessebar og 18 km fra Burgas.
Luciana Carro
Luciana Carro (født 23. mars 1981 i Toronto) er en canadisk skuespiller av italiensk avstamning.
Tidlig liv og familie
Da hun var en ganske beskjeden jente, oppfordret hennes foreldre henne til å begynne med skuespill.
Karriere
Hun flyttet til Vancouver i 2000 for å bli en profesjonell skuespiller, og fikk roller i TV-seriene The Chris Isaak Show, Smallville og The L Word. Disse rollene førte til at hun fikk en rolle i den nye utgaven av science fiction-serien Battlestar Galactica som "Louanne "Kat" Katraine, en elev på seriens Viper-fly, som raskt vokste til et flyveress, og ble en fast karakter i serien.
Hennes rolle i Battlestar Galactica ble sett av filmprodusenter, og hun fikk en rolle i filmen Two for the Money (sammen med Al Pacino) og i Dr. Dolittle 3. Hun fikk også en rolle som "Stephanie Meyer" i den kritikerroste serien Everwood.
Utvalgt filmografi
Listene under er ikke komplett
.pg
.pg er Papua Ny-Guineas nasjonale toppnivådomene (ccTLD) for Internett.
Andrenivå kategorier
Registreringer er på tredje nivå, under disse kategoriserte domenene på andre nivå:
Domenets policy for konfliktløsning er lik Network Solutions før innføringen av UDRP i 2000. En innehaver av et varemerke kan protestere på en domeneregistrering, og dette vil medføre at registreringen av domenet blir stoppet, med mindre registranten også kan dokumentere rettigheter til varemerket (samt stille sikkerhet for å holde registreringsenheten økonomisk skadesløs), eller skaffe en rettslig kjennelse i sin favør.
Eksterne lenker
Toppdomän
Harry S. Trumans regjering
Harry S. Trumans regjering var USAs regjering fra 12. april 1945 til 20. januar 1953.
ISO 3166-2:MW
ISO 3166-2:MW er Malawis del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Guyana under Panamerikanske leker 1979
Guyana under Panamerikanske leker 1979. Guyana deltok i de 8. Panamerikanske leker som ble arrangert i San Juan i perioden 1. og 15. juli 1979.
ISO 3166-2:MW
For Malawi er det definert koder for to nivåer av underinndelinger:
Western
Western er en betegnelse på filmer og fortellinger som tar for seg livet i det ville vesten i Nord-Amerika. Handlingen er som regel hentet i fra 1800-tallet da kjente banditter som Butch Cassidy, Sundance Kid, Dalton brødrene, Frank og Jesse James og Billy the Kid regjerte i vesten. Filmene, som kan kalles western- eller cowboyfilmer, tar som regel for seg dagliglivet til en cowboy eller de lovløse.
Western som filmsjanger har hatt flere storhetsperioder; senest på 1960- og 70-tallet med blant annet Sergio Leones filmer. Leones filmer er eksempler på subsjangeren «spaghetti-westerns», som har fått det navnet fordi filmene ble regissert av italienske regissører og ofte hadde italienske skuespillere. En forskjell mellom spaghetti-western og eldre amerikansk westernfilm er at handlingen er mer brutal og voldsom i spaghetti-western og den litt annerledes filmmusikken som blant annet komponist Ennio Morricone står for.
ISO 3166-2:MW
Hver kode består av to deler, atskilt av en bindestrek. Første del er MW, ISO 3166-1 alfa-2-koden for Malawi. Andre del er en av følgende:
Western
Western har utviklet seg gjennom årene, tar man filmer fra 1930- og 1940-tallet har sang en stor betydning i filmen. Dette er sanger som ble tatt i bruk av cowboyer til sang rundt leirbål. Denne formen for sang har fått et eget navn som kalles hesteopera.
ISO 3166-2:MW
Endringer
Følgende endringer i Malawis oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Western
Litteratur
Frem til 1960-tallet var western også en populær sjanger innenfor underholdningslitteraturen. En sen, norsk utløper av denne tradisjonen er Louis Mastersons bøker om Morgan Kane.
Ludo Hartmann
Ludo Moritz Hartmann (født 2. mars 1865 i Stuttgart, død 14. november 1924 i Wien) var en østerriksk historiker og politiker.
Hartmann var professor ved universitetet i Wien. Til å begynne med konsentrerte han seg om den franske revolusjon, men siden viet han seg til studiet av overgangen mellom antikken og middelalderen i Italia. Hans hovedverk er den ufullendte Geschichte Italiens im Mittelalter (1897–1918). Som politiker sluttet han seg til sosialdemokratene, og var den østerrikske republikkens første sendemann i Berlin.
Liste over Zambias presidenter
Dette er en liste over Zambias presidenter siden landets frigjøring i 1964.
Kuznetsk
Kuznetsk (russisk: Кузне́цк) er en by i Penza oblast i Russland. Den ligger rundt 110 km øst for Penza. Innbyggertall: 92 050 (folketelling 2002), 98 588 (folketelling 1989).
Historie
Kuznetsk er nest etter Penza den eldste byen i Penza oblast. Allerede på 1600-tallet eksisterte det en bosetning på dette stedet ved navn Narysjkino (russisk: Нарышкино). I 1780 fikk bosetningen byrettigheter og sitt nåværende navn, Kuznetsk. På denne tid var byen senter for distriktet Kusnetsk i Saratov gubernija.
Næringsliv
Viktige områder i byens næringsliv er elektroteknikk, lysindustri og skoproduksjon. Det finnes også kjemiske bedrifter og næringsmiddelkombinater i byen.
OTP
OTP kan referere til:
Zeitschrift für geschichtliche Rechtswissenschaft
Zeitschrift für geschichtliche Rechtswissenschaft var et innflytelsesrikt tysk rettsvitenskapelig tidsskrift. Det ble grunnlagt i 1814 og ble avsluttet med bind 15 i 1848/1850.
Tidsskriftet ble utgitt av Friedrich Carl von Savigny og Karl Friedrich Eichhorn, og senere også A. A. F. Rudorff, og var sentralt innen den historiske rettsvitenskapelige skolen.
Tidsskriftets tradisjon videreføres idag av Savigny-stiftelsens Zeitschrift für Rechtsgeschichte.
Scarabaeus (i snever forstand)
Skarabéer (Scarabaeus spp. i snever forstand) er en underslekt av biller som hører til familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.
Utseende
Store og kraftige, langbeinte, vanligvis svarte skarabider. Hodet er stort og bredt, spadeformet, gjerne med kraftige tenner langs forkanten. Pronotum er bredt (bredere enn dekkvingene), ofte med sture punktgroper. Dekkvingene er forholdsvis korte og brede. Beina er kraftige og ganske lange, frambeina er omdannet for graving, med kraftige, skovlaktig pigger på utsiden. Fotleddene på forbeina er forsvunnet.
Levevis
Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves dypt ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina.
Den hellige skarabé
Artene i slektene Scarabaeus og Kheper (ofte kalt pilletrillere på norsk) er store, kraftige biller med skovlformet hode og lange, kraftige bein der framføttene er helt bortredusert. Antikkens egyptere la merke til denne billens energiske arbeid. I den gamle egyptiske mytologien mente man at solen var en slik ball, som hver dag ble rullet over himmelhvelvingen av en enorm skarabé, guden Kheper. Små skarabé-modeller ble skåret ut i mer eller mindre edle steinslag og brukt som amuletter, blant annet ble de ofte viklet inn i bandasjene rundt mumier, for eksempel på mumiens panne og bryst. Arten Scarabaeus sacer er kjent som den hellige skarabé, men egypternes opprinnelige modell kan like gjerne ha vært en av den metallskinnende artene i underslekten Kheper.
Utbredelse
Denne slekten har flest arter i Afrika. I Europa finnes det 7 arter i middelhavsområdet, på Balkan og områdene nord for Svartehavet.
Eksterne lenker
Scarabaeus
Skyting under Sommer-OL 1908
Skyting under Sommer-OL 1908. Skyting var igjen med på det olympiske programmet, det ble konkurrert i 15 skyteøvelser alle for menn.
300 m rifle, 3 stillinger
Dato: 11. juli. 51 utøvere fra 10 nasjoner. Stående, knestående og liggende.
300 m rifle, 3 stillinger, lagskyting
Dato: 10. juli. Ni seksmannalag med tilsammen 54 utøvere.
1000 yards rifle
Dato: 11. juli. 49 deltakere fra åtte nasjoner.
Armégevær, lagskyting
Dato: 10. og 11. juli. Åtte nasjonslag med seks på hvert lag. Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på femdelt skive. Maks poengsum for hver skytter ble derfor 450 poeng, mens laget kunne oppnå 2700 poeng.